**PÁLYÁZATI FELHÍVÁS**

**“Medical students beyond frontiers 2014”**

A Lions Austria Program idén is lehetőséget nyújt a Semmelweis Egyetem IV. és V. éves Általános Orvostudományi Karon tanuló hallgatói számára 1 hónapos ausztriai gyakorlat letöltésére. A gyakorlat valamelyik ausztriai orvosegyetemi klinikán vagy oktató kórházban 2014. július, augusztus vagy szeptember hónapokban végezhető el (Bécsbe szeptemberre nem lehet pályázni!). **Pályázni 2014. március 05-ig leadott hiánytalan pályázati anyaggal lehet.**

A pályázatnak tartalmaznia kell:

* A hiánytalanul kitöltött magyar nyelvű pályázati lapot.
* A hiánytalanul kitöltött német nyelvű pályázati lapot.
* Maximum 1 oldalas magyar és német nyelvű önéletrajzot.
* Nyelvvizsga bizonyítvány(ok) másolatát. Német nyelvtudás előírás.

A pályázati adatlapon kérjük felsorolni azt a maximum 3 szakterületet, amelyből gyakorlatát elvégezné a program keretében fontossági sorrendben leírva. Kérjük megjelölni azt a várost (városnév), ahol a gyakorlatot eltöltené (Bécs, Graz, Innsbruck, Salzburg, Wels, Klosterneuburg, Krems, Feldkirch, Linz, St. Pölten). Kérjük megadni az Önnek megfelelő időpontot, esetleg időpontokat megfelelőségi sorrendben (csak egész hónap jelölhető meg).

A gyakorlat költségét a Lions Austria Program fedezi.

A pályázókat a Kerpel-Fronius Tehetséggondozó Tanács tagjaiból kijelölt bizottság személyesen is meghallgatja. Végső döntést azonban a kiíró Lions Austria Program hoz. Az osztrák fél készíti el a nyertes hallgatók számára a város, gyakorlat beosztását és időpontját, amelyen később változtatni nincs lehetőség, ezért a pályázat beadásakor kérjük a fentiek átgondolását. A Semmelweis Egyetem a gyakorlatot a hallgatók számára az adott szakterületen elismeri.

Pályázati lapok elektronikus formában kérhetők a tehetsegpont.se@gmail.com címen vagy letölthetők a Semmelweis Egyetem, Neptun vagy a Kerpel-Fronius Ödön Tehetséggondozó Program (kerpel.sote.hu/hirek) honlapjáról.

A pályázatokat a Kerpel-Fronius Ödön Tehetséggondozó Programhoz (Szluka Beáta koordinátor) kérjük eljuttatni **2013. március 05-ig** 1 eredeti és 1 elektronikus formában:

*1089 Budapest, Nagyvárad tér 4.F-4*

*Tel:459-1500/56352*

*Email:tehetsegpont.se@gmail.com*